Хьэвжокъуэ Маждэ дигу илъынущ
США-м хъыбар гущIыхьэ къикIащ. Дунейм ехыжащ адыгэ бзылъхугъэ цIэрыIуэ Хьэвжокъуэ Маждэ. Иорданием къыщалъхуа, иужьрей илъэсхэм Америкэм щыпсэуа Маждэ куэдым къацIыхурт адыгэ Iуэхум зэрыхуэжыджэрымкIэ, хамэ щIыпIэ къыщалъхуами, адыгэпсэ зэриIэмкIэ, хамэщIымрэ хэкужьымрэ зэлъигъэIэсу, къэзылъхуахэм яхуэфащэу дунейм зэрытетамкIэ. Ар ящыщщ дэнэ щыIэ адыгэри зэригъэуIуу лажьэ Дунейпсо Адыгэ Хасэр къызэгъэпэщыным, къалэн щхьэпэхэр игъэзащIэу лэжьэным зи гуащIэ хэзылъхьахэм. Мы бзылъхугъэр псэуху телэжьащ къызыхэкIа лъэпкъым и Iуэху дэгъэкIыным, хэхэсхэмрэ хэкурысхэмрэ зэпыщIа хъу-ным, лъэпкъым зыкъегъэужьыжыным.
Хьэвжокъуэ Маждэ и благъэхэмрэ Iыхьлыхэмрэ дахуогузавэ. Тхьэм фщимыгъэгъупщэкIэ.
Дунейпсо Адыгэ Хасэ,
Къэбэрдей Адыгэ Хасэ.
